als_Latn bos_Latn lmo_Latn
Fernando Alonso do te garoje ne 2015 per McLaren. Lajmi qe dihej prej ditesh u zyrtarizua nga skuadra angleze ne konferencen e shtypit qe u dha ne seline e skuadres, ne Woking. Per Alonso behet fjale per nje rikthim, pasi ka garuar me pare per McLaren edhe ne 2007-en, sezoni i duelit per titullin me Lewis Hamilton.
Ne kete menyre per Alonso pas 5 vitesh te kaluara te Ferrari fillon nje sfide e re, ajo per te ngritur serish lart emrin e skuadres qe nga viti i ardhshem do ti rikthehet partneritetit me Honda, per te krijuar serish nje binom qe qe nga 1988 e deri ne 1991 i dhuroi tituj boterore dhe kenaqesi te medha skuadres se Woking qe deshi me ngulm pilotin spanjoll i cili e ka fituar 2 here titullin kampion bote ne Formula 1 me Renault.
Perkrah tij, me makinen tjeter te McLaren do te jete Jenson Button qe fitoi konfirmimin nga ana e skuadres pavaresisht konkurences se forte te danezit Kevin Magnussen dhe do te nise sezonin e tij te 6 me McLaren. Kjo ne fakt mund te konsiderohet edhe si fitorja e pare e Alonsos , i cili disa here kishte mbeshtetur konfirmimin e pilotit anglez duke e konsideruar si shokun ideal te skuadres per kete aventure te re
als_Latn als_Latn als_Latn